ઉનામાં દલિતો પર થયેલા અત્યારચારના વિરોધમાં છેલ્લા બે દિવસની સૌરાષ્ટ્રમાં ભારેલા અગ્નિ જેવી સ્થિતી છે. ત્યારે હવે આજે દલિત સમાજ દ્વારા સમગ્ર ગુજરાત બંધનું એલાન આપવામાં આવ્યું છે. દલિત સમાજની માગ છે કે ઉનામાં દલિતોને જાહેરમાં માર મારનાર સામે કડક પગલાં લેવામાં આવે. છેલ્લા 2 દિવસથી રાજકોટ, જામનગર અને ધોરાજીમાં દલિતો પર થયેલા અત્યાચારના વિરોધમાં લોકો રસ્તા ઉપર ઉતરી આવ્યા હતા અને દુકાનો અને બસને આગ ચાંપી હતી. જે બાદ આજે બંધનું એલાન આપવામાં આવ્યું છે. તો વિરોધને જોતા આજે CM આનંદીબેન પટેલ ઉનાના જઈને પીડિતો સાથે મુલાકાત કરશે.